turjo4nis/wikipedia-bn-dump-20250701 huggingface dataset:
আলেফিয়া কাপাডিয়া

আলেফিয়া কাপাডিয়া একজন ভারতীয় অভিনেত্রী যিনি মুলত টেলিভিশন জগতের সাথে যুক্ত। তিনি বিভিন্ন ভারতীয় টেলিভিশন অনুষ্ঠানে বিভিন্ন ভূমিকায় অভিনয় করেছেন। তিনি ১৯৯৬ সালে সনি টিভিতে সম্প্রচারিত জাস্ট মহব্বত ধারাবাহিকের মাধ্যমে টেলিভিশন জগতে আত্মপ্রকাশ করেন। এরপর তিনি ২০০১ সালে সাহারা ওয়ান চ্যানেলে সম্প্রচারিতদামন  ধারাবাহিকে অভিনয় করেছিলেন। আলেফিয়াকে স্টার বেস্টসেলার, রিশতে, সিআইডির মতো পর্বভিত্তিক বিভিন্ন ধারাবাহিকে দেখা গেছে। এছাড়াও তিনি প্যার কা দর্দ হ্যায় মিঠা মিঠা প্যারা প্যারা, সুপারকপস বনাম সুপারভিলেন, হামারি সিস্টার দিদি ইত্যাদি বিভিন্ন ধারাবাহিকে গুরুত্বপূর্ণ চরিত্রে অভিনয় করেছিলেন। তিনি স্টার ভারতের সাবধান ইন্ডিয়া এবং সনি টিভির আহাত এই দুই পর্বভিত্তিক ধারাবাহিকের বিশেষ পর্বে অভিনয় করেছিলেন। তিনি তার  লাইফ ওকের রহস্য রোমাঞ্চ ধারাবাহিক লউট আও তৃষা  -তে অভিনয় করেছিলেন।

তিনি সাম্প্রতিককালে বারোট হাউস (২০১৯) এবং ডিব্যুক (২০২১) নামের দুই চলচ্চিত্রেও অভিনয় করেছেন।

ব্যক্তিগত জীবন 
২০২৪ সালের জুন মাসে, কাপাডিয়া প্রকাশ করেন যে তিনি সহ-অভিনেতা অভিনব কাপুরের সাথে সম্পর্কে আছেন।

চলচ্চিত্র তালিকা

টেলিভিশন

চলচ্চিত্র

কেরিয়ার 

 আলেফিয়া তার মডেলিং ক্যারিয়ার শুরু করেন ১৯৯০-এর দশকে, যখন তিনি কিশোরী ছিলেন।
 তিনি রেমো ফার্নান্দেজের মিউজিক ভিডিও, ও মেরি মুন্নিতে কাজ করেছিলেন।
 তিনি ২০১৪ সালে স্টোলেন হার্ট নামের একটি স্বল্পদৈর্ঘ্য চলচ্চিত্রে অভিনয় করেছিলেন।

অনুষ্ঠান 
আলেফিয়া মাহিন্দ্রা মোজো সড়ক পরিভ্রমনে অংশ নিয়েছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
মুম্বইয়ের অভিনেত্রী
ভারতীয় টেলিভিশন অভিনেত্রী
জীবিত ব্যক্তি
এডমন্দ দুতি

এডমন্দ দুতি (১৪ জানুয়ারী ১৮৬৭ - ৬ আগস্ট ১৯২৬) ছিলেন একজন ফরাসি সমাজবিজ্ঞানী, প্রাচ্যবিদ  এবং ইসলামবিদ - আরববাদী এবং বারবারবিদ উভয়ই - কিন্তু মাগরেবের একজন অভিযাত্রীও ছিলেন।

তথ্যসূত্র

বহিঃসংযোগ 

 একাডেমি ডেস সায়েন্স ডি'আউটরে-মেরে এডমন্ড ডুটি
 Lettre de M. Edmond Doutté, charge de mission au Maroc on Persée

১৮৬৭-এ জন্ম
১৯২৬-এ মৃত্যু
লেজিওঁ দনরের নাইট
২০শ শতাব্দীর ফরাসি অভিযাত্রী
ইসলামের ফরাসি পণ্ডিত
ফরাসি আরববাদী
ফরাসি নৃতাত্ত্বিক
স্বাতী রাজপুত

স্বাতী রাজপুত হলেন একজন ভারতীয় অভিনেত্রী যিনি মূলত হিন্দি টেলিভিশন জগতের সাথে যুক্ত। স্বাতী ২০১১ সালে লাইফ ওকে চ্যানেলের তুম দেনা সাথ মেরা ধারাবাহিকে অভিনয়ের মাধ্যমে টেলিভিশোন জগতে আত্মপ্রকাশ করেন। পরবর্তীতে তিনি ২০১৪ থেকে ২০১৫ সাল পর্যন্ত ডিডি ন্যাশনালের ধারাবাহিক অমৃতা -তে প্রধান চরিত্রে অভিনয় করেন, যেখানে তার অভিনয় ব্যাপকভাবে প্রশংসিত হয়। স্বাতী স্টার প্লাসের ইস পেয়ার কো কেয়া নাম দু? এক বার ফির  ধারাবাহিকেও অভিনয় করেছেন। এছাড়াও তিনি  অ্যান্ডটিভির ধারাবাহিক এজেন্ট রাঘব - ক্রাইম ব্রাঞ্চ -এ অভিনয় করেছিলেন। ২০২২ সালে তিনি স্টার প্লাসে ইয়ে ঝুকি ঝুকি সি নজর ধারাবাহিকের এক মুখ্য চরিত্র দিয়া মাথুরের ভূমিকায় অভিনয় করেছিলেন।

কর্মজীবন 
রাজপুত ২০১০ সালে থাকিতা থাকিতা   শীর্ষক তেলুগু  চলচ্চিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন এবং সম্প্রতি তিনি কে কে মেননের সাথে  ভদকা ডায়েরিজ   চলচ্চিত্রে সারার ভূমিকায় অভিনয়ের মাধ্যমে বলিউডের বিনোদন জগতে আত্মপ্রকাশ করেছেন।

স্বাতী ২০১১ সালে লাইফ ওকে চ্যানেলের তুম দেনা সাথ মেরা ধারাবাহিকে অভিনয়ের মাধ্যমে টেলিভিশন জগতে আত্মপ্রকাশ করেন। এরপর তিনি বিভিন্ন টেলিভিশন ধারাবাহিকে কাজ করেছেন। ২০১১ সাল থেকে ২০১২ সাল পর্যন্ত তিনি তুম দেনা সাথ মেরা ধারাবাহিকে সংযুক্তা চরিত্রে অভিনয় করেছিলেন। ধারাবাহিক শেষ হয়ে যাওয়ার পর তিনি নতুন প্রকল্পের দিকে মন দেন। তিনি মর্টু নামের একটি চলচ্চিত্রে অভিনয় করেন যা ২০১৩ সালে মুক্তি পায়। এরপর তিনি ২০১৪ সাল থেকে ২০১৫ সাল অবধি অমৃতা ধারাবাহিকে অভিনয় করেন। ২০১৫ সালে তিনি স্টার প্লাসের জনপ্রিয় ধারাবাহিক ইস পেয়ার কো কেয়া নাম দু? এক বার ফির  -এ অভিনয় করার জন্য নির্বাচিত হন। এই ধারাবাহিকে তিনি পূর্ণিমা চরিত্রে অভিনয় করেন।

২০১৫ সালে স্বাতী অ্যান্ডটিভির রহস্য-রোমাঞ্চধর্মী ধারাবাহিক এজেন্ট রাঘব - ক্রাইম ব্রাঞ্চ  -এ একটি গুরত্বপূর্ন চরিত্রে অভিনয় করার সূযোগ পান। এই ধারাবাহিকে তিনি এজেন্ট স্বাতীর ভূমিকায় অভিনয় করেন। ২০১৫ সাল থেকে ২০১৬ সাল পর্যন্ত তিনি এজেন্ট রাঘব - ক্রাইম ব্রাঞ্চ  ধারাবাহিকে অভিনয় করেছিলেন।

এরপর সামান্য বিরতির পর তিনি ২০১৮ সালে সোনি টিভির ইতিহাসভিত্তিক ধারাবাহিক পৃথ্বী বল্লভ - ইতিহাস ভী, রহস্য ভী  -এর মাধ্যমে টেলিভিশন জগতে প্রত্যাবর্তন করেন। এই ধারাবাহিকে তিনি সুলোচনা চরিত্রে অভিনয় করেছিলেন।

ব্যক্তিগত জীবন 
রাজপুত ২০২৩ সালের ২২ ফেব্রুয়ারি উত্তরাখণ্ডের বাসিন্দা সৌরভ গোয়েলকে বিয়ে করেছেন।

চলচ্চিত্র তালিকা

চলচ্চিত্র

টেলিভিশন

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
ইসলামে শয়তান

শয়তান (), ইসলামি ঐতিহ্য অনুসারে, মানুষ ও জ্বীনকে মন্দ কাজে প্ররোচিত করার খারাপ আত্মা। ইসলামি পুরাণ মতে, শয়তান মানুষের নিকট অদৃশ্য, এবং এরা জাহান্নামের আগুন থেকে তৈরি হওয়া কুৎসিত ও কৌতুকপূর্ণ প্রাণী।

কুরআন অনুসারে বিভিন্ন উপায়ে শয়তান মানুষকে পাপে প্ররোচিত করে। তারা যাদুবিদ্যা শেখাতে পারে, ফেরেশতাদের খবর চুরির উদ্দেশ্যে বেহেশতের নীচে ভাসতে পারে বা অদৃশ্য হয়ে মানুষের নিকট লুকিয়ে থাকতে পারে। বেশ কয়েকটি হাদিস জানায় যে মানব জীবনকে প্রভাবিত করে এমন বিভিন্ন বিপর্যয়ের জন্য শয়তান দায়ী। আরবীয় লোককাহিনী এবং হাদিসীয় সাহিত্য উভয়ই সাধারণত তাদের দুষ্ট প্রভাব বর্ণনা করে শয়তানকে বিমূর্ত ভাষায় বর্ণনা করে। হাদিসের মতে, রমজানের সময় তাদের বেঁধে দেওয়া হয় বলে জানা যায়।

ইসলামিক ধর্মতত্ত্বে, মানব জীবনের উপর শয়তানের প্রভাবকে সদাশয় ফেরেশতাদের বিরুদ্ধে অভ্যন্তরীণ সংগ্রাম হিসাবে বিশদভাবে বর্ণনা করা হয়, প্রায়শই আলম আল-মিত্র বা আলম আল-মালকুত নামক অদৃশ্য বাস্তবতায় বর্ণিত।

তথ্যসূত্র 

শয়তান
জাহান্নাম
কুরআনে বর্ণিত ঘটনা
স্মৃতি কালরা

স্মৃতি কালরা একজন ভারতীয় অভিনেত্রী এবং মডেল। তিনি জি টিভির ১২/২৪ কারোল বাগ ধারাবাহিকের প্রধান চরিত্র সিম্মির ভূমিকায় অভিনয় করেন। স্মৃতি চ্যানেল ভি ইন্ডিয়ার ধারাবাহিক সুরভীন গুগ্গল - টপার অফ দ্য ইয়ার -এ নাম ভূমিকায় অভিনয় করে খ্যাতি অর্জন করেন। স্টারপ্লাসের দিল সম্ভাল যা জরা  ধারাবাহিকে তিনি অহনা চরিত্রে অভিনয় করেছিলেন। তার প্রথম পূর্নাঙ্গ চলচ্চিত্র ক্যাশ  ডিজনি+ হটস্টারে মুক্তি পেয়েছে।

কর্মজীবন 
তিনি ১২/২৪ কারোল বাগ ধারাবাহিকের মাধ্যমে তার অভিনয় জীবনের সূচনা করেন। এই ধারাবাহিকে তিনি সিম্মির ভূমিকায় অভিনয় করেন। ২০১২ সালে তিনি সুরভীন গুগ্গল - টপার অফ দ্য ইয়ার  ধারাবাহিকে একজন কলেজ ছাত্রী সুরভীনের চরিত্রে অভিনয় করেন। ২০১৪ সালে, তিনি সনি টিভিতে সম্প্রচারিত ইত্তি সি খুশি ধারাবাহিকে নেহার চরিত্রে অভিনয় করেন এবং সমালোচকদের দ্বারা প্রশংসিত হন। এই ধারাবাহিকটি ছিল এক ২৬ বছর বয়সী এক মহিলার চরিত্রকে কেন্দ্র করে। স্মৃতিশক্তি লোপ পাওয়ার কারণে যার মন এবং আচরণ ১৬ বছর বয়সী এক কিশোরীর সমান হয়ে যায়। ২০১৫ সালে তিনি অভিনেতা পার্থ সামথানের সাথে জিং টিভিতে সম্প্রচারিত পেয়ার তুনে কেয়া কিয়া  নামক পর্বভিত্তিক ধারাবাহিকের পঞ্চম মরসুম উপস্থাপনা করেছিলেন। ২০১৭ সালে তিনি কাপ অফ টি  নামক স্বল্পদৈর্ঘ্য চলচ্চিত্রে কাজ করেছিলেন যা বাহাত্তরটিরও বেশি আন্তর্জাতিক চলচ্চিত্র উৎসবে আনুষ্ঠানিক নির্বাচন এবং মনোনয়ন পেয়েছিল। এই স্বল্পদৈর্ঘ্য চলচ্চিত্রটি এডুডক আন্তর্জাতিক স্বল্পদৈর্ঘ্য চলচ্চিত্র প্রতিযোগিতায়  দ্বিতীয় সেরা স্বল্পদৈর্ঘ্য চলচ্চিত্রের পুরস্কার সহ অনেক পুরস্কার জিতেছিল। এছাড়াও এই স্বল্পদৈর্ঘ্য চলচ্চিত্রটি ২০তম আন্তর্জাতিক শিশু চলচ্চিত্র উৎসবে জন্য আনুষ্ঠানিকভাবে নির্বাচিত হয়েছিল।

২০১৭ সালে, তিনি আধুনিক যুগের প্রেমের পটভূমিতে নির্মিত স্টার প্লাসের টেলিভিশন ধারাবাহিক দিল সম্ভাল যা জারা -তে অভিনেতা সঞ্জয় কাপুরের বিপরীতে অভিনয় করেছিলেন।

২০১৯ সালে, তিনি পুরস্কারপ্রাপ্ত স্বল্পদৈর্ঘ্য চলচ্চিত্র আম্বু  -এর সহ-পরিচালক ছিলেন, যেখানে তিনি একজন পুরুষ এবং একজন মহিলা উভয়ের চরিত্রে অভিনয় করেছিলেন। ২০১৯ সালে অরল্যান্ডোতে অনুষ্ঠিত ফিল্মপালুজা অনুষ্ঠানে এই স্বল্পদৈর্ঘ্য চলচ্চিত্রটি বিশেষ সম্মান পায়।

২০২০ সালে, তাকে আনলকড: দ্য স্ট্রেঞ্জার নামক স্বল্পদৈর্ঘ্য চলচ্চিত্রে দেখা গিয়েছিল, যা অভিজিৎ দাসের লেখা এবং পরিচালনায় নির্মিত। কোভিড-১৯ লকডাউনের সময় নির্মিত ৫টি স্বল্পদৈর্ঘ্য চলচ্চিত্র শৃঙ্খলার প্রথম পরিবেশনা ছিল আনলকড: দ্য স্ট্রেঞ্জার।

চলচ্চিত্র তালিকা

চলচ্চিত্র

টেলিভিশন

বিশেষ উপস্থিতি

সঙ্গীত ভিডিও

পুরস্কার এবং মনোনয়ন

তথ্যসূত্র 

১৯৮৭-এ জন্ম
ভারতীয় টেলিভিশন অভিনেত্রী
গুরুগ্রামের ব্যক্তি
হরিয়ানার অভিনেত্রী
জীবিত ব্যক্তি
সৌম্যা বোল্লাপ্রগাদা

সৌম্যা বোল্লাপ্রগাদা একজন ভারতীয় অভিনেত্রী, লেখিকা, পরিচালক এবং মডেল।

জীবন এবং কর্মজীবন 
সৌম্যা অভিনেত্রী গৌতমীর ভাগ্নী এবং ভারতীয় চিন্তাবিদ ইউজি কৃষ্ণমূর্তির প্রপৌত্রী। তিনি মূলত তেলুগু ছবিতে অভিনয় করেছেন। তার মায়ের পরিবার নির্মলা সীতারামনের সাথে সম্পর্কিত। রাজপুত্র মানবেন্দ্র সিং গোহিল সৌম্যাকে বোন হিসাবে সম্মান দিয়েছেন। 

সৌম্যার বাবা দিবাকর  ছিলেন নৌবাহিনির একজন ইঞ্জিনিয়ার এবং তার মা একজন গৃহিণী।  তিনি সেন্ট জোসেফস কলেজ ফর উইমেন থেকে স্নাতক ডিগ্রি অর্জন করেন।  তিনি ভাইজাগে সাড়ে তিন বছরব্যাপী একটি মাসিক পত্রিকা ইভোক -এর পরিচালনা করেছিলেন। তিনি অন্ধ্র বিশ্ববিদ্যালয় থেকে ইংরেজি সাহিত্য এবং মনোবিজ্ঞানে স্নাতক ডিগ্রি অর্জন করেছেন।  তিনি মিস সাউথ ইন্ডিয়া প্রতিযোগিতার চূড়ান্ত পর্বের ছয়জন প্রতিযোগীদের একজন ছিলেন, যেখানে কর্ণাটক, কেরালা, তামিলনাড়ু এবং অন্ধ্রপ্রদেশের মেয়েরা অংশগ্রহণ করেছিল। সৌম্যা প্রতিযোগিতায় মিস ফটোজেনিক এবং মিস পারফেক্ট ১০ শিরোপা জিতেছেন।  ২০০৫ সালের জানুয়ারিতে হায়দ্রাবাদে অনুষ্ঠিত মিস অন্ধ্র প্রতিযোগিতায় তিনি মিস পার্সোনালিটি খেতাব জিতেছিলেন এবং ২০০৫ সালের এপ্রিলে বিশাখাপত্তনমে ন্যাশনাল ইনস্টিটিউট অফ ফ্যাশন ডিজাইন দ্বারা আয়োজিত প্রতিযোগীতায় মিস এনআইএফডি খেতাব জিতেছিলেন। এই প্রতিযোগিতার জন্য তিনি কৌশিক ঘোষের কাছ থেকে প্রশিক্ষণ পেয়েছিলেন। 

তিনি কেরালার কেপিএল নারকেল তেল, সান ফ্লাওয়ার শপিং মল এবং আনারকলি বুটিকের মতো সংস্থার বিজ্ঞাপনে কাজ করেছেন। 

সৌম্যা কালজয়ী চলচ্চিত্র দ্য অ্যাংরেজে -এ তানিয়া চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন এবং তার অভিনয় প্রশংসিত হয়। নাটকের মঞ্চে কাজ করার পূর্ব অভিজ্ঞতা তাকে চলচ্চিত্র জগতে প্রবেশ করতে সাহায্য করেছিল।  তিনি অন্ধ্র বিশ্ববিদ্যালয়ে একটি নাটকে অভিনয় করেছিলেন এবং সেখানে দ্য অ্যাংরেজের পরিচালক কুন্তা নিক্কিল তাকে লক্ষ্য করেছিলেন। দ্য অ্যাংরেজে চলচ্চিত্রটি এখনও দক্ষিণ ভারতীয় চলচ্চিত্রে একটি কালজয়ী চলচ্চিত্র হিসেবে বিবেচিত হয়। তিনি ইংরেজি ছবি স্ট্যালেমেট -তে অভিনয় করেছিলেন। এই চলচ্চিত্রে তিনি একজন সহকারী শল্যচিকিৎসকের ভূমিকায় অভিনয় করেছিলেন।  তিনি থোজা  চলচ্চিত্রের মাধ্যমে তামিল চলচ্চিত্র জগতে আত্মপ্রকাশ করেন ও জনপ্রিয় হন।[ উদ্ধৃতি প্রয়োজন ] এরপর তিনি নেত্রু ইন্দ্রু নালাই (তেলুগু ভাষায় নিন্না নেদু রেপু ) চলচ্চিত্রেও অভিনয় করেছিলেন।[ তথ্যসূত্র প্রয়োজন ] তিনি মুভি মোগুল ডি রামানিয়াডু প্রযোজিত এবং ভিএন আদিত্য পরিচালিত মুগ্গুরু প্রকল্পের অংশ ছিলেন।  সৌম্যা ভৌতিক রোমাঞ্চকর চলচ্চিত্র পোগা -তে অভিনয় করেছিলেন। পরবর্তীকালে রমজানডু -তে সাংবাদিকের চরিত্রে অভিনয়ের জন্য তিনি প্রশংসিত হয়েছিলেন। 

সৌম্যা অ্যাপলজ - দ্য থিয়েটার পিপল নাট্য দলের প্রতিষ্ঠাতা।  তিনি জেমিনি টিভিতে অভিনেতা এভিএস-এর সাথে একটি হাস্যরসাত্মক অনুষ্ঠান জলিউড এক্সপ্রেস উপস্থাপনা করেছিলেন। এছাড়াও তিনি জি তেলুগুতে জি সাউন্ড পার্টি টিভি অনুষ্ঠান উপস্থাপনা করেছিলেন। তিনি লেখক অশ্বিন সাংঘীর দেশব্যাপী আয়োজিত লাকি ১৩ প্রতিযোগিতার বিজয়ী ছিলেন। এর পাশাপাশি তিনি ছোটা ভীম, মাইটি রাজু, অর্জুন, চিম্পু এবং সিম্পু ইত্যাদি প্রকল্পে লেখক হিসেবে কাজ করেছেন।

চলচ্চিত্র তালিকা

তথ্যসূত্র 

মহারাষ্ট্রের নারী মডেল
অন্ধ্রপ্রদেশের নারী মডেল
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
নাগপুরের অভিনেত্রী
১৯৮৪-এ জন্ম
উর্দু চলচ্চিত্র অভিনেত্রী
বিশাখাপত্তনমের অভিনেত্রী
অন্ধ্র বিশ্ববিদ্যালয়ের প্রাক্তন শিক্ষার্থী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
ভারতীয় মঞ্চ অভিনেত্রী
তেলুগু চলচ্চিত্র অভিনেত্রী
তেলুগু অভিনেত্রী
জীবিত ব্যক্তি
নবীনা বোলে

নবীনা বোলে একজন ভারতীয় টেলিভিশন অভিনেত্রী। তিনি স্টার ওয়ানের মিলে জাব হাম তুম (২০০৮) ধারাবাহিকে দিয়া ভূষণ চরিত্রে অভিনয় করার জন্য জনপ্রিয়। নবীনা সনি সাবের জিনি অউর জুজু (২০১৪) ধারাবাহিকে প্রিয়া এবং স্টার প্লাসের ইশকবাজ (২০১৬) ধারাবাহিকে টিয়া চরিত্রে অভিনয় করার জন্যও তিনি পরিচিত।[ তথ্যসূত্র প্রয়োজন ]

কর্মজীবন 
নবীনা বোলের জন্ম মুম্বাইয়ে। তিনি বাণিজ্যে স্নাতক ডিগ্রি অর্জন করেছিলেন। তিনি ভারত নাট্যম নৃত্যে প্রশিক্ষণ নিয়েছিলেন। [ আরও ভালো উৎস প্রয়োজন ]

মডেলিং -এর মাধ্যমে নবীনা বিনোদন জগতে প্রবেশ করেন। তিনি ফেয়ার অ্যান্ড লাভলি, ডাবর ভাটিকা, ফেয়ার ওয়ান, শেভ্রোলেট, রিলায়েন্স এবং নোকিয়ার মতো বিভিন্ন সংস্থার টেলিভিশন বিজ্ঞাপনের জনপ্রিয় মুখ ছিলেন। তিনি জগজিৎ সিং, গুলাম আলি, আবিদা পারভীন, আমান এবং আয়ান আলি বঙ্গ, ডিজে জয়ন্ত পাঠক এবং ডিজে তারালের মিউজিক ভিডিওতে কাজ করেছিলেন।[ তথ্যসূত্র প্রয়োজন ]

ব্যক্তিগত জীবন 
নবীনা বোলে অভিনেতা-প্রযোজক করন জিতের সাথে সম্পর্কে ছিলেন এবং ২০১৭ সালের ২২ জানুয়ারী তার সাথে বাগদান সম্পন্ন করেন। তারা ২০১৭ সালের মার্চ মাসে বিয়ে করেন।  এই দম্পতির একটি কন্যা সন্তান আছে। ২০২৪ সালের আগস্টে তাদের বিবাহবিচ্ছেদ হয়।[ তথ্যসূত্র প্রয়োজন ]

টেলিভিশন

ওয়েব সিরিজ

তথ্যসূত্র 

হিন্দি টেলিভিশন অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
১৯৮৩-এ জন্ম
জীবিত ব্যক্তি
ভারতীয় টেলিভিশন অভিনেত্রী
প্যাট্রিক ম্যাকক্যারি

প্যাট্রিক ম্যাকক্যারি (১৮৭৫ – ১৮ জুলাই ১৯২১) ছিলেন একজন আইরিশ রিপাবলিকান কর্মী যাকে হত্যা করা হয়েছিল।

কাউন্টি অ্যান্ট্রিমের মারলোতে জন্মগ্রহণকারী ম্যাকক্যারি একজন কৃষক হিসেবে জীবন শুরু করেছিলেন এবং গ্যালিক লীগে সক্রিয় হয়ে ওঠেন। তিনি ১৯১৪ সালে আইরিশ স্বেচ্ছাসেবক হিসাবে যোগদান করেন, তারপর আইরিশ স্বাধীনতা যুদ্ধের সময় আইরিশ রিপাবলিকান আর্মিতে যোগদান করেছিলেন।

১৯১৮ সালের যুক্তরাজ্যের সাধারণ নির্বাচনে, ম্যাকক্যারি উত্তর অ্যান্ট্রিমে সিন ফেইনের হয়ে প্রতিদ্বন্দ্বিতা করেছিলেন, একক প্রতিপক্ষ আইরিশ ইউনিয়নবাদী পিটার কের-স্মাইলির বিরুদ্ধে ২১.৭% ভোট পেয়েছিলেন।

ম্যাকক্যারি স্থানীয় ম্যাজিস্ট্রেট হিসেবে দায়িত্ব পালন করতেন এবং নিয়মিত স্থানীয় থানায় যেতেন। ১৯২১ সালের জুলাই মাসে, যখন তিনি পৌঁছান, তখন বি স্পেশালের একজন সদ্য নিয়োগপ্রাপ্ত সদস্য তাকে গুলি করে হত্যা করে।

তথ্যসূত্র 

১৮৭৫-এ জন্ম
১৯২১-এ মৃত্যু
১৯২০-এর দশকে গুপ্তহত্যার শিকার রাজনীতিবিদ
১৯২১-এ ইউরোপে খুন
সিন ফেইনের রাজনীতিবিদ
গুপ্তহত্যার শিকার আইরিশ রাজনীতিবিদ
কুনওয়ার খালিদ ইউনুস

কুনওয়ার খালিদ ইউনুস, একজন পাকিস্তানি রাজনীতিবিদ এবং মুত্তাহিদা কওমি আন্দোলন রাজনৈতিক দলের সদস্য।

ইউনূস ১৯৪৪ সালের ৩০ সেপ্টেম্বর ভারতের উত্তর প্রদেশের সম্ভাল শহরে জন্মগ্রহণ করেন (তার ভাই ছিলেন অভিনেতা তারিক ইউনূস)। তিনি সিন্ধু বিশ্ববিদ্যালয় থেকে স্নাতক ডিগ্রি অর্জন করেন, এরপর বি.এসসি ডিগ্রি অর্জন করেন। ১৯৮৬ সালে মার্কিন যুক্তরাষ্ট্রের মিনেসোটা স্টেট ইউনিভার্সিটি থেকে ডিগ্রি অর্জন করেন। তিনি চারবার জাতীয় পরিষদের সদস্য ছিলেন। তিনি ১৯৮৮-১৯৯০, ১৯৯০-১৯৯২, ১৯৯৭-১৯৯৯ এবং ২০০২-২০০৮ মেয়াদে এমএনএ হিসেবে দায়িত্ব পালন করেছেন। তিনি একজন কলাম লেখকও, ডন এবং ফ্রাইডে টাইমস উভয় পত্রিকায়ই লেখেন।

তথ্যসূত্র 

১৯৪৪-এ জন্ম
জীবিত ব্যক্তি
সিন্ধু বিশ্ববিদ্যালয়ের প্রাক্তন শিক্ষার্থী
মুহাজির ব্যক্তি
মুত্তাহিদা কওমি আন্দোলনের রাজনীতিবিদ
সরদার আহমেদ আলী খান পিতাফি

সরদার আহমেদ আলী খান পিতাফি (৩০ মে ১৯৪২ - ৫ জানুয়ারী ২০১৮) ছিলেন একজন পাকিস্তানি রাজনীতিবিদ ও পাকিস্তান পিপলস পার্টির সদস্য। তিনি ১৯৮৮ থেকে ১৯৯০, ১৯৯৩-৯৬, ২০০৮-১৩ এবং ২০১৩-১৮ সাল পর্যন্ত সিন্ধু প্রাদেশিক পরিষদের সদস্য হিসেবে দায়িত্ব পালন করেন।

তিনি সিন্ধু বিশ্ববিদ্যালয় থেকে স্নাতক পাশ করেছিলেন।

৫ জানুয়ারী ২০১৮ তারিখে, তিনি করাচির একটি হাসপাতালে ৭৪ বছর বয়সে মারা যান।

তথ্যসূত্র 

১৯৪২-এ জন্ম
২০১৮-এ মৃত্যু
পাকিস্তান পিপলস পার্টির রাজনীতিবিদ
সিন্ধু এমপিএ ২০১৩–২০১৮
সিন্ধু বিশ্ববিদ্যালয়ের প্রাক্তন শিক্ষার্থী
২০২৪ ওয়াইআর৪ (গ্রহাণু)

২০২৪ ওয়াইআর৪ একটি অ্যাপোলো ধরনের (পৃথিবী অতিক্রমকারী) গ্রহাণু ও ভূ-নিকটস্থ বস্তু যেটির প্রাক্কলিত ব্যাস ৪০ থেকে ৯০ মিটার। ২০২৫ সালের ফেব্রুয়ারি মাসের হিসাব অনুযায়ী তোরিনো মাপনীতে এর মাত্রা ১, এবং  ২০৩২ সালের ২২শে ডিসেম্বর এটির পৃথিবীতে আঘাত করার সম্ভাবনা ২৮০ ভাগের এক ভাগ (০.৩৬%)। পালের্মো মাপনীতে এটির মাত্রা -১.১১, অর্থাৎ পটভূমিক স্তরে সম্ভাব্য অভিঘাতজনিত বিপদের মান ৭.৮%। ২০৩২ সালে এটির সম্ভাব্য অভিঘাত পথের অনিশ্চয়তা অঞ্চলটি  প্রশস্ত। পর্যবেক্ষণভিত্তিক সম্ভাব্য গতিপথ অনুযায়ী ২০৩২ সালের ২২শে ডিসেম্বর গ্রহাণুটি পৃথিবীর তুলনায় চাঁদের বেশি কাছ দিয়ে অতিক্রম করবে।

২০২৪ সালের ২৭শে ডিসেম্বর তারিখে চিলির রিও উর্তাদো-তে অবস্থিত অ্যাটলাস (অ্যাস্টেরয়েড-ইমপ্যাক্ট লাস্ট অ্যালার্ট সিস্টেম) নামক গ্রহাণু-অভিঘাত শেষ সতর্কীকরণ ব্যবস্থার একটি কেন্দ্র এই গ্রহাণুটিকে আবিস্কার করে। যখন অতিরিক্ত পর্যবেক্ষণের পরে এটির অভিঘাত সম্ভাব্যতা ১%-এর বেশি প্রতিভাত হয়, তখন এটি গ্রহীয় প্রতিরক্ষা প্রত্যুত্তরের প্রথম ধাপটি সক্রিয় করে। এর ফলে একাধিক গুরুত্বপূর্ণ দূরবীক্ষণ যন্ত্র গ্রহাণুটি সম্পর্কে উপাত্ত সংগ্রহ করা শুরু করে এবং জাতিসংঘ-সমর্থিত মহাকাশ সংস্থাগুলি গ্রহাণু হুমকি লাঘবের পরিকল্পনা শুরু করে।

গ্রহাণুটি ২০২৪ সালের ২৫শে ডিসেম্বর পৃথিবীর প্রায় ৮২৮,৮০০ কিলোমিটার পর্যন্ত দূরত্বে নিকটাগমন করে, যার দুই দিন পরে এটিকে আবিষ্কার করা হয়। বর্তমানে এটি পৃথিবী থেকে দূরে সরে যাচ্ছে। এটির পরবর্তী নিকটাগমন (অ্যাপ্রোচ) ২০২৮ সালের ১৭শে ডিসেম্বর সংঘটিত হবে। ২০২৫ সালে এপ্রিলের প্রারম্ভ থেকে ২০২৮ সালের জুন পর্যন্ত গ্রহাণুটি এত দূরে থাকবে যে এটিকে ভূ-দূরবীক্ষণ যন্ত্রগুলি দ্বারা পর্যবেক্ষণ করা সম্ভব হবে না। তবে মহাকাশ-ভিত্তিক অবলোহিত দূরবীক্ষণ যন্ত্রগুলি এই সময়কালেও সেটিকে কিছু সময়ের জন্য নজরদারি করতে পারবে। যেমন জেমস ওয়েব মহাকাশ দূরবীক্ষণ যন্ত্রটির দ্বারা ২০২৫ সালের মার্চ ও মে মাসের মধ্যবর্তী সময়কালে এটিকে পর্যবেক্ষণ করার কর্মসূচি আছে। বর্ণালী ও আলোকমিতিক কালীন সারি আভাস দেয় যে ২০২৪ ওয়াইআর৪ একটি পাথুরে এস-প্রকার গ্রহাণু (খুব সম্ভবত) কিংবা এল-প্রকার গ্রহাণু বা কে-প্রকার গ্রহাণু, যার নিজ অক্ষে ঘূর্ণনকাল প্রায় ১৯.৫ মিনিট।

প্রতিরক্ষা
যদি ২০২৮ সাল পর্যন্ত প্রাপ্ত পর্যবেক্ষণের দ্বারা ২০৩২ সালে অভিঘাতের সম্ভাবনাকে বাদ দেয়া না যায়, তবে অভিঘাতটি প্রতিরোধের জন্য একটি গ্রহাণু বিচ্যুতকরণ অভিযান প্রেরণ করতে হতে পারে। ৮ বছরেরও কম সময়ে এই মহাকাশযানটিকে নকশা ও নির্মাণ করতে হবে, তাই এটি দুরূহ। যদি বিচ্যুতকরণ সম্ভব না হয় এবং অভিঘাতটি যদি কোনও মহাদেশে ঘটার পূর্বাভাস পাওয়া যায়, তাহলে সেই এলাকার অধিবাসীদেরকে জরুরি অপসারণ করতে হতে পারে।

আরও দেখুন
 গ্রহাণুর অভিঘাত প্রতিরোধ 
 ৯৯৯৪২ অ্যাপোফিস

টীকা

তথ্যসূত্র

বহিঃসংযোগ 

 
 
 
 2024 YR4 Overview, NASA, 7February 2025
 Close approach fact sheet for asteroid 2024 YR4, ESA's NEO Coordination Centre
 Images of 2024 YR4, taken by ATLAS in January 2025, at b612.ai
 Asteroidticker, comparative JPL data on NEOs in imperial units
 Light curve of  by Petr Pravec, Ondrejov Asteroid Photometry Project

 
 

অ্যাটলাসের আবিষ্কার
গৌণ গ্রহীয় বস্তু বিষয়ক নিবন্ধ (অসংখ্যায়িত)
ভূ-নিকটস্থ বস্তুর কারণে সংঘটিত সম্ভাব্য অভিঘাত ঘটনা
২০২৪ সালে আবিষ্কৃত নভোবস্তু
মিয়াঁ আরশাদ হোসেন

মিয়াঁ আরশাদ হোসেন (৯ জানুয়ারী ১৯১০ – ৪ অক্টোবর ১৯৮৭), একজন পাকিস্তানি রাজনীতিবিদ এবং কূটনীতিবিদ ছিলেন, যিনি ১৯৬৮ থেকে ১৯৬৯ সাল পর্যন্ত পাকিস্তানের পররাষ্ট্রমন্ত্রী হিসেবেও দায়িত্ব পালন করেন। 

১৯৫৯ সালে, মিয়াঁ আরশাদ হোসেনকে সুইডেনে পাকিস্তানের রাষ্ট্রদূত নিযুক্ত করা হয়, ১৯৬১ সালে মস্কোতে এবং ১৯৬৩ সালে, তাকে ভারতে হাই কমিশনার নিযুক্ত করা হয়। ১৯৬৮ সালে, তিনি চীনা নেতা মাও সেতুংকে পাকিস্তানি আমের ঝুড়ি উপহার দিয়েছিলেন, যার ফলে চীনে "আমের সংস্কৃতি" গড়ে ওঠে।

তথ্যসূত্র 

১৯১০-এ জন্ম
১৯৮৭-এ মৃত্যু
সোভিয়েত ইউনিয়নে পাকিস্তানের রাষ্ট্রদূত
পাকিস্তানের পররাষ্ট্রমন্ত্রী
ভারতে পাকিস্তানের হাইকমিশনার
সুইডেনে পাকিস্তানের রাষ্ট্রদূত
রয়্যাল মেইল শিপ

রয়্যাল মেইল শিপ (), কখনও স্টিম-শিপ বা স্টিমার, সংক্ষেপে আরএমএস (RMS), হলো জাহাজের উপসর্গ যা ব্রিটিশ রয়্যাল মেইল-এর চুক্তির আওতায় ডাক পরিবহনকারী সমুদ্রগামী জাহাজগুলোর জন্য ব্যবহৃত হয়। এই উপাধিটি ১৮৪০ সাল থেকে প্রচলিত। "RMS" উপাধিপ্রাপ্ত যে কোনো জাহাজ সমুদ্রে চলাচলের সময় রয়্যাল মেইলের পতাকা উত্তোলনের অধিকার রাখে এবং যে কোনো পরিচয়সূচক চিহ্ন বা নকশায় রয়্যাল মেইল "ক্রাউন" (রাজকীয় মুকুট) প্রতীক অন্তর্ভুক্ত করতে পারে।

এটি অনেক শিপিং লাইনের দ্বারা ব্যবহৃত হতো, তবে বিশেষত হোয়াইট স্টার লাইন, কুনার্ড, রয়্যাল মেইল লাইনস, ইউনিয়ন-ক্যাসল লাইন, কানাডিয়ান প্যাসিফিক লাইন, ওরিয়েন্ট লাইন এবং P&OSNC-এর সঙ্গে ঘনিষ্ঠভাবে যুক্ত ছিল, যারা একাধিক উচ্চ-প্রোফাইল ডাক পরিবহন চুক্তির অধিকারী ছিল এবং ঐতিহ্যগতভাবে তাদের অনেক জাহাজের নামের শুরুতে "RMS" উপসর্গ ব্যবহার করত।

যদিও কিছু কোম্পানি, বিশেষত রয়্যাল মেইল লাইনস, তাদের সব জাহাজকেই "RMS" উপাধি দিত, তবে প্রযুক্তিগতভাবে কোনো জাহাজ শুধুমাত্র ডাক পরিবহনের চুক্তির অধীনে থাকাকালীন এই উপসর্গ ব্যবহার করতে পারত, এবং অন্যান্য সময় এটি "SS" এর মতো সাধারণ উপাধিতে ফিরে যেত।

ইতিহাস  

মূলত, এই জাহাজগুলো পরিচালনা করত ব্রিটিশ অ্যাডমিরালটি।

"আরএমএস" উপাধিটি ১৮৪০ সাল থেকে ব্যবহৃত হয়ে আসছে। ১৮৫০ সালে এই সংক্রান্ত চুক্তি বেসরকারি কোম্পানিগুলোর কাছে হস্তান্তর করা হয়। "আরএমএস" উপাধি পাওয়াকে গুণগত মানের চিহ্ন এবং প্রতিযোগিতামূলক সুবিধা হিসেবে বিবেচনা করা হতো, কারণ ডাক নির্ধারিত সময়েই গন্তব্যে পৌঁছাতে হতো।  

সবচেয়ে লাভজনক এবং ব্যস্ততম রুট ছিল আয়ারল্যান্ডের কিংস্টাউন (বর্তমান ডান লাওঘেয়ার) থেকে ওয়েলসের হোলিহেড পর্যন্ত। সিটি অব ডাবলিন স্টিম প্যাকেট কোম্পানি (CDSPCo) এই চুক্তি জিতে নেয়। তারা তাদের প্রিন্স আর্থার জাহাজের পাশাপাশি অ্যাডমিরালটি থেকে আরএমএস সেন্ট কলম্বা এবং আরএমএস ল্লেভেলিন কিনে নেয়। ১৮৬০ সালের CDSPCo চুক্তিতে শর্ত ছিল যে, প্রতি মিনিটের দেরির জন্য £1 1s 4d জরিমানা গুনতে হবে।

কানাডিয়ান প্যাসিফিক রেলওয়ে'র ট্রান্স-প্যাসিফিক রয়্যাল মেইল চুক্তির অধীনে একটি স্টিমশিপ বহরের প্রথম তিনটি জাহাজ নির্মাণ করা হয়: আরএমএস ইমপ্রেস অফ চায়না ১৮৯১, আরএমএস ইমপ্রেস অফ ইন্ডিয়া ১৮৯০, এবং ইমপ্রেস অফ জাপান ' ১৮৯১, যা ১৮৯১ সাল থেকে নিয়মিতভাবে ভ্যাঙ্কুভার এবং এশিয়ার মধ্যে চলাচল করত।

"আরএমএস" উপাধিটি হোয়াইট স্টার লাইন, P&O এবং কুনার্ড লাইন-এর ১৯শ ও ২০শ শতাব্দীর জাহাজগুলোতেও ব্যবহৃত হয়েছে। "আরএমএস" উপাধিপ্রাপ্ত সবচেয়ে বিখ্যাত জাহাজ ছিল টাইটানিক''।

তথ্যসূত্র
গ্রস রেজিস্টার টনেজ

মোট রেজিস্টার টনেজ (GRT, grt, g.r.t., gt) বা মোট নিবন্ধিত টনেজ একটি জাহাজের মোট অভ্যন্তরীণ আয়তনকে "রেজিস্টার টন" এককে প্রকাশ করে, যেখানে প্রতিটি রেজিস্টার টন সমান । মোট টনেজ (GT) দ্বারা প্রতিস্থাপিত হওয়ার আগে, মোট রেজিস্টার টনেজ জাহাজের স্থায়ীভাবে আবদ্ধ মোট স্থানকে ভিত্তি করে নির্ধারিত হতো। সাধারণত এটি নৌবন্দরের ফি, খাল পারাপারের ফি এবং অন্যান্য ক্ষেত্রের জন্য ব্যবহৃত হয় যেখানে জাহাজের সম্পূর্ণ আকারের ভিত্তিতে চার্জ নির্ধারণ করা হয়। আন্তর্জাতিকভাবে, GRT জার্মান "Bruttoregistertonne" (ব্রুটোরেজিস্টারটন) অনুযায়ী BRT হিসেবেও সংক্ষিপ্তরূপে ব্যবহৃত হতে পারে।

নেট রেজিস্টার টনেজ (NRT) মোট রেজিস্টার টনেজ থেকে কার্গো বহনের জন্য অনুপলব্ধ স্থান যেমন ইঞ্জিন রুম, জ্বালানি ট্যাংক এবং নাবিকদের থাকার জায়গাগুলো বাদ দেয়।

মোট রেজিস্টার টনেজ কোনো জাহাজের ওজন বা স্থানচ্যুতি (displacement) পরিমাপ করে না এবং এটি ডেডওয়েট টনেজ বা স্থানচ্যুতির মতো পরিভাষার সঙ্গে গুলিয়ে ফেলা উচিত নয়।

ইতিহাস   
  
মোট রেজিস্টার টনেজ প্রথম ১৮৪৯ সালে মুরসাম কমিশন দ্বারা সংজ্ঞায়িত হয়।

আন্তর্জাতিক সামুদ্রিক সংস্থা (IMO) ২৩ জুন ১৯৬৯ সালে আন্তর্জাতিক জাহাজ টনেজ পরিমাপ কনভেনশন গ্রহণের মাধ্যমে মোট এবং নেট রেজিস্টার টনেজের পরিবর্তে মোট টনেজ এবং নেট টনেজ প্রবর্তন করে। নতুন টনেজ বিধিমালা ১৮ জুলাই ১৯৮২ সালে নতুন জাহাজগুলোর জন্য কার্যকর হয়, তবে বিদ্যমান জাহাজগুলোর জন্য ১২ বছরের পরিবর্তনকাল (migration period) নির্ধারণ করা হয় যাতে অর্থনৈতিক ক্ষতি এড়ানো যায়, কারণ বন্দরের ফি এবং অন্যান্য শুল্ক সাধারণত জাহাজের টনেজ অনুযায়ী নির্ধারিত হয়।

১৮ জুলাই ১৯৯৪ সাল থেকে, গাণিতিক সূত্রের মাধ্যমে জাহাজের মোট ছাঁচযুক্ত (moulded) আয়তন এবং কার্গো স্থান থেকে নির্ধারিত মোট ও নেট টনেজই একমাত্র আনুষ্ঠানিক পরিমাপ। তবে পুরাতন জাহাজের ক্ষেত্রে এখনো মোট ও নেট রেজিস্টার টনেজ ব্যবহৃত হয়।

আরও দেখুন   
 টন  
 টনেজ

সূত্র
নেট রেজিস্টার টনেজ

নেট রেজিস্টার টনেজ (NRT, nrt, n.r.t.) বা সর্বমোট নিবন্ধিত টন, হলো একটি জাহাজের কার্গো বহনের সক্ষমতা, যা "রেজিস্টার টন" এককে প্রকাশ করা হয়, যেখানে প্রতিটি রেজিস্টার টন সমান । এটি মোট রেজিস্টার টনেজ থেকে আয়-উপার্জনহীন (non-revenue-earning) স্থান যেমন ইঞ্জিন রুম, জ্বালানি ট্যাংক এবং নাবিকদের থাকার স্থান বাদ দিয়ে হিসাব করা হয়।

নেট টনেজ মূলত সেই পরিস্থিতিতে ব্যবহৃত হয় যেখানে একটি জাহাজের আয়-উপার্জনের সক্ষমতা গুরুত্বপূর্ণ, এর মোট আকার নয়। নেট রেজিস্টার টনেজ কোনো জাহাজের ওজন বা কার্গোর ওজনের পরিমাপ নয় এবং এটি ডেডওয়েট টনেজ বা স্থানচ্যুতির সঙ্গে গুলিয়ে ফেলা উচিত নয়।

আন্তর্জাতিক সামুদ্রিক সংস্থা (IMO) ২৩ জুন ১৯৬৯ সালে আন্তর্জাতিক জাহাজ টনেজ পরিমাপ কনভেনশন গৃহীত করার মাধ্যমে মোট ও নেট রেজিস্টার টনেজের পরিবর্তে মোট টনেজ এবং নেট টনেজ প্রবর্তন করে। নতুন টনেজ নিয়ম ১৮ জুলাই ১৯৮২ সালে কার্যকর হয়, তবে পুরনো জাহাজগুলোর জন্য ১২ বছরের একটি রূপান্তরকাল (migration period) নির্ধারণ করা হয় যাতে আর্থিকভাবে ন্যায়সঙ্গত ব্যবস্থা বজায় থাকে, কারণ বন্দরের ফি এবং অন্যান্য চার্জ সাধারণত জাহাজের টনেজ অনুযায়ী নির্ধারিত হয়।

১৮ জুলাই ১৯৯৪ সাল থেকে, গাণিতিক সূত্রের মাধ্যমে নির্ধারিত মোট ও নেট টনেজই একমাত্র আনুষ্ঠানিক পরিমাপ। তবে পুরাতন জাহাজের বর্ণনার ক্ষেত্রে এখনও মোট ও নেট রেজিস্টার টনেজ ব্যবহৃত হয়।

আরও দেখুন   
 টনেজ  
 টন#আয়তনের একক

সূত্র
ম্যাথিউ কেপনেস

ম্যাথিউ কেপনেস একজন মার্কিন ভ্রমণ ব্লগার যিনি তার অনলাইন ছদ্মনাম নোমাডিক ম্যাট নামেও পরিচিত। 

কেপনেসের জন্ম বোস্টনে।  তিনি ইতিহাসের শিক্ষক চেয়ে ম্যাসাচুসেটস বিশ্ববিদ্যালয়ে ভর্তি হন এবং ২০০৩ সালে স্নাতক হন।  ২৩ বছর বয়স পর্যন্ত, তিনি কখনও মার্কিন যুক্তরাষ্ট্রের বাইরে নি  কিন্তু ২০০৫ সালে তিনি থাইল্যান্ড ভ্রমণ করেন।  এই ভ্রমণ শেষে তিনি চাকরি ছেড়ে দেন, এমবিএ শেষ করেন এবং বিশ্ব ভ্রমণ শুরু করেন এবং তার অভিজ্ঞতা সম্পর্কে ব্লগ লিখতে শুরু করেন। 

কেপনেসের প্রথম বই, "হাউ টু ট্রাভেল দ্য ওয়ার্ল্ড অন ৫০ ডলার এ ডে: ট্রাভেল চিপার, লংগার, স্মার্টার ", ২০১৩ সালে পেঙ্গুইন এটি প্রকাশ করে।  ২০১৫ সালে এর দ্বিতীয় সংস্করণ প্রকাশিত হয় এবং এটি নিউ ইয়র্ক টাইমসের বেস্টসেলার ছিল।  ২০১৮ সালে তিনি তার "নোমাডিক ম্যাট'স গাইড টু ব্যাকপ্যাকিং ইউরোপ" ই-বুকটি ক্রাউডফান্ডিং এর মাধ্যমে প্রাথমিক মুদ্রা অফার ব্যবহার করেছিলেন  ২০১৯ সালের জুলাই মাসে, কেপনেস তার স্মৃতিকথা, "টেন ইয়ার্স আ নোমাড: আ ট্রাভেলার্স জার্নি হোম" প্রকাশ করেন। 

কেপনেস ১০০ টিরও বেশি দেশ ভ্রমণ করেছেন।

তথ্যসূত্র

বহিঃসংযোগ 

 ব্যক্তিগত সাইট

১৯৮১-এ জন্ম
জীবিত ব্যক্তি
মার্কিন অ-কল্পকাহিনী লেখক
২১শ শতাব্দীর মার্কিন ভ্রমণ লেখক
বোস্টনের লেখক